b'\n_START_ARTICLE_\nPar\xc3\xa0graf 175\n_START_PARAGRAPH_\nEl  par\xc3\xa0graf (o article) 175  del codi penal alemany (\xc2\xa7 175 StGB-Deutschland) va ser una norma jur\xc3\xaddica que va estar vigent en Alemanya des de l\'1 de gener de 1872 fins a l\'11 de juny de 1994, el contingut penava les relacions homosexuals entre persones de sexe mascul\xc3\xad. De fet, des de 1935 (par\xc3\xa0graf 175b) fins a 1969 abastava fins i tot els "actes contra natura amb animals". En total, uns 140.000 homes van ser processats sota les diferents versions d\'aquest par\xc3\xa0graf.\n_START_SECTION_\nAbolici\xc3\xb3\n_START_PARAGRAPH_\nEl 1898 el jove metge i sex\xc3\xb2leg jueu-alemany, Magnus Hirschfeld (1868-1935) va organitzar la primera campanya per l\'abolici\xc3\xb3 d\'aquest par\xc3\xa0graf, malgrat el suport de molts prominents del m\xc3\xb3n de l\'art i de la ci\xc3\xa8ncia, va ser debades. Duran la Rep\xc3\xbablica de Weimar, hi va haver uns canvis cap al sentit progressista. _NEWLINE_El 1935, el r\xc3\xa8gim nazi va endurir el contingut del par\xc3\xa0graf 175. Entre altres coses, es va incrementar la pena m\xc3\xa0xima de sis mesos a cinc anys de pres\xc3\xb3 i, a m\xc3\xa9s a m\xc3\xa9s, es van ampliar les activitats relacionades amb actes condemnables sota la llei. Inicialment nom\xc3\xa9s es va referir a l\'activitat sexual (a tot tipus d\'accions  obscenes ), per\xc3\xb2 el nou par\xc3\xa0graf 175a, pensat per "casos amb agreujant", prescrivia penes d\'un a deu anys de treballs for\xc3\xa7ats. L\'homosexualitat era reprimida perqu\xc3\xa8 es considerava una mostra de degeneraci\xc3\xb3 racial que podia transmetre, com a vici, d\'uns individus a uns altres, per aix\xc3\xb2, calia tallar de soca-rel per evitar que s\'estengu\xc3\xa9s entre la poblaci\xc3\xb3._NEWLINE_La Rep\xc3\xbablica Democr\xc3\xa0tica Alemanya va reprendre el 1950 l\'anterior versi\xc3\xb3 del par\xc3\xa0graf 175. No obstant aix\xc3\xb2, va persistir en l\'\xc3\xbas del par\xc3\xa0graf 175. A finals de la d\xc3\xa8cada del 1950 es va deixar de castigar l\'homosexualitat entre adults per\xc3\xb2 el 1968 la RDA va crear el seu propi codi penal en el qual, dins del par\xc3\xa0graf 151, es condemnaven les relacions homosexuals amb menors, tant per a homes com per dones. El 1988 aquest par\xc3\xa0graf es va eliminar completament._NEWLINE_Durant dues d\xc3\xa8cades, la Rep\xc3\xbablica Federal d\'Alemanya va mantenir les versions dels par\xc3\xa0grafs 175 i 175a de la mateixa manera que durant l\'\xc3\xa8poca del Nacionalsocialisme. El 1969 es va realitzar una reforma i el 1973 una altra. A partir d\'aquest moment nom\xc3\xa9s eren sancionables els actes homosexuals amb nois menors de 18 anys, i despr\xc3\xa9s d\'un intent fallit dels Verds en la d\xc3\xa8cada del 1980, el par\xc3\xa0graf va ser definitivament eliminat el 1994 amb l\'adaptaci\xc3\xb3 de les legislacions d\'ambdues Alemanyes._NEWLINE_Popularment, la denominaci\xc3\xb3 per a homosexuals es va convertir en hundert f\xc3\xbcnf und siebzig (175er) i es considerava el 175 com la  festa dels maricons .'